Πρόκειται για τη δυσάρεστη θέση στην οποία όλοι θέλουμε να αποφύγουμε να βρεθούμε, γιατί προφανώς κάτι δεν πήγε καλά με το συνεργείο αυτοκινήτων που επέλεξες. Αρχικά, καλό θα ήταν να προσπαθήσεις να βρεις μια συμβιβαστική λύση με το συνεργείο, χωρίς περαιτέρω «διαξιφισμούς». Γενικά, οι 8 στις 10 περιπτώσεις οφείλονται σε παρεξήγηση που λύνεται εύκολα και γρήγορα αν υπάρχει διάθεση. Εάν όμως η λύση δεν σε αφήσει ικανοποιημένο, μπορείς να εκφράσεις δημοσίως τα παράπονά σου online όπου αυτό είναι εφικτό: Στην ιστοσελίδα του συνεργείου, στα social media, σε ιστοσελίδες συζήτησης forum αλλά και στο Google Business. Εάν θεωρείς ότι έχεις υποστεί σημαντική ζημιά, τότε μπορείς ακόμα και να απευθυνθείς στην Προστασία του Καταναλωτή, είτε ακόμα και να στείλεις επιστολή με επίδοση προς το συνεργείο όπου να εξηγείς τη ζημία που θεωρείς ότι υπέστης αλλά και το αίτημά σου.